സംസ്ഥാനത്ത് പകുതിയിലധികം പേര്ക്കും വാക്സിന് നല്കി തിരുവനന്തപുരം: സംസ്ഥാനത്ത് പകുതിയിലധികം പേര്ക്ക് ആദ്യ ഡോസ് വാക്സിന് നല്കിയെന്ന് ആരോഗ്യമന്ത്രി വീണ ജോര്ജ്. 2021ലെ പ്രൊജക്ടറ്റഡ് പോപ്പുലേഷനായ 3.54 കോടി അനുസരിച്ച് 50.25 ശതമാനം പേര്ക്കാണ് 1,77,88,931 ആദ്യ ഡോസ് വാക്സിന് നല്കിയിയത്. ജനുവരി 16ന് സംസ്ഥാനത്ത് വാക്സിനേഷന് ആരംഭിച്ച് 213 ദിവസം കൊണ്ടാണ് ഈ ലക്ഷ്യം കൈവരിക്കാനായതെന്നും വീണ ജോര്ജ് പറഞ്ഞു.സംസ്ഥാനത്ത് ഒന്നും രണ്ടും ഡോസ് ചേര്ത്ത് ആകെ 2,45,13,225 പേര്ക്കാണ് വാക്സിന് നല്കിയത്. അതില് 1,77,88,931 പേര്ക്ക് ഒന്നാം ഡോസ് വാക്സിനും 67,24,294 പേര്ക്ക് രണ്ടാം ഡോസ് വാക്സിനുമാണ് നല്കിയത്. 50.25 ശതമാനം പേര്ക്ക് ഒന്നാം ഡോസും 19 ശതമാനം പേര്ക്ക് രണ്ടാം ഡോസും നല്കി. 18 വയസിന് മുകളിലുള്ള ജനസംഖ്യയനുസരിച്ച് 61.98 ശതമാനം പേര്ക്ക് ഒന്നാം ഡോസും 23.43 ശതമാനം പേര്ക്ക് രണ്ടാം ഡോസും നല്കിയിട്ടുണ്ട്. ഇത് ദേശീയ ശരാശരിയേക്കാളും വളരെ കൂടുതലാണ്. മാത്രമല്ല രണ്ടാം ഡോസ് ലഭിച്ചവരുടെ ശതമാനം ദേശീയ ശരാശരിയുടെ ഇരട്ടിയിലധികമാണെന്നും ആരോഗ്യമന്ത്രി അവകാശപ്പെട്ടു.സ്തീകളാണ് വാക്സിന് സ്വീകരിച്ചവരില് മുന്നിലുള്ളത്. ഒന്നും രണ്ടും ഡോസ് ചേര്ത്ത് 1,27,53,073 ഡോസ് സ്ത്രീകള്ക്കും, 1,17,55,197 ഡോസ് പുരുഷന്മാര്ക്കുമാണ് നല്കിയത്. 18 വയസിനും 44 വയസിനും ഇടയ്ക്ക് പ്രായമുള്ളവര്ക്ക് 75,27,242 ഡോസും, 45 വയസിനും 60 വയസിനും ഇടയ്ക്ക് പ്രായമുള്ളവര്ക്ക് 83,31,459 ഡോസും, 60 വയസിന് മുകളിലുള്ളവര്ക്ക് 86,54,524 ഡോസുമാണ് നല്കിയിട്ടുള്ളത്.